વાપી તાલુકાનાં કંુતા ગામના વડોલી ફળિયાની સ્કૂલ પાસે રહેતા વિજયભાઈ ઇશ્વરભાઈ પટેલ રવિવારે રાત્રે તેમની રિક્ષા લઈને ઘરે આવી રહ્યા હતા, ત્યારે તેમના જ ફળિયાના રહીશ અને કેટલાક ચલા પટેલ ફળિયાના રહેતા માથાભારે ઇસમોએ વિજય પટેલની રિક્ષાની આગળ બિયરની બોટલ ફોડી કાચ તોડી નાંખતા તેમણે ઠપકો આપ્યો હતો, જેથી ૧૦ જેટલા ઇસમોને ખોટંુ લાગી આવતા ભેગા મળી લાકડા તથા સળિયા અને લોખંડના પાઈપ લઈ વિજયભાઈના ઘરે ધસી ગયા હતા.